62018TJ0707_INF
Решение на Общия съд (осми състав) от 29 април 2020 г. —Tilly-Sabco/Съвет и Комисия
(Дело T‑707/18)
„Селско стопанство — Възстановявания при износ — Птиче месо — Регламент за изпълнение (ЕС) 2018/1277, приет след отмяната на Регламент за изпълнение (ЕС) № 689/2013 с решение на Съда — Компетентност на органа, приел акта — Злоупотреба с процесуални права — Задължение за мотивиране — Извъндоговорна отговорност — Достатъчно съществено нарушение на правна норма, с която се предоставят права на частноправните субекти — Вреда“
1.
Жалба за отмяна — Отменително решение — Последици — Задължение за приемане на мерки за изпълнение — Обхват — Съобразяване както на мотивите, така и на диспозитива на съдебното решение — Компетентна институция — Отмяна на правното основание, на което е можело да се приеме нов акт от същата институция на мястото на отменения — Възможност за приемане на основание член 266 ДФЕС — Липса
(член 13, параграф 2 ДЕС; член 266 ДФЕС)
(вж. т. 42—44, 66 и 70)
2.
Селско стопанство — Обща организация на пазарите — Възстановявания при износ — Определяне на размерите — Компетентност на Съвета — Правно основание — Член 43, параграф 3 ДФЕС
(член 43, параграф 3 ДФЕС, член 196, параграф 1, буква а), подточка viii) и член 198, параграф 2 от Регламент № 1308/2013 на Европейския парламент и на Съвета)
(вж. т. 47, 57—62, 67 и 81)
3.
Актове на институциите — Акт за изменение на предходна разпоредба — Общи принципи на правото — Правило за паралелизъм на формите — Нарушение — Липса
(Регламент № 1308/2013 на Европейския парламент и на Съвета; Регламент № 1234/2007 на Съвета; Регламент № 689/2013 на Комисията)
(вж. т. 74—77)
4.
Селско стопанство — Обща организация на пазарите — Възстановявания при износ — Определяне на размерите — Определяне на нулев размер за първи път за съответните продукти — Допустимост
(член 43, параграф 3 ДФЕС, член 196, параграф 3 от Регламент № 1308/2013 на Европейския парламент и на Съвета; член 1, параграф 1 от Регламент 2018/1277 на Съвета)
(вж. т. 85 и 86)
5.
Иск за обезщетение — Искане за обезщетение, свързано с искане за отмяна — Отхвърляне на искането за отмяна, което води до отхвърляне на искането за обезщетение
(членове 263 ДФЕС и 340 ДФЕС)
(вж. т. 115)
6.
Извъндоговорна отговорност — Условия — Достатъчно съществено нарушение на правна норма, с която се предоставят права на частноправните субекти — Правна норма, с която се предоставят права на частноправните субекти — Понятие — Процесуална норма, която дава възможност за осъществяването на контрол от правителствата на държавите членки над упражняването на изпълнителните правомощия на Комисията — Изключване
(член 340, втора алинея ДФЕС, член 3, параграф 3 от Регламент № 182/2011 на Европейския парламент и на Съвета)
(вж. т. 117—121)
Предмет
От една страна, искане на основание член 263 ДФЕС за отмяна на Регламент (EС) 2018/1277 на Съвета от 18 септември 2018 година за определяне на възстановяванията при износ на птиче месо (ОВ L 239, 2018 г., стр. 1), и от друга страна, искане на основание член 268 ДФЕС за обезщетение за вредите, които жалбоподателят твърди, че е претърпял в резултат на определянето на нулев размер на посочените възстановявания при износ за периода между 19 юли и 31 декември 2013 г.
Диспозитив
1)
Отхвърля жалбата.
2)
Осъжда Tilly-Sabco да заплати съдебните разноски.